Document ID: 31987R4154

Komisijas Regula (EEK) Nr. 4154/87
(1987. gada 22. decembris),
ar ko nosaka analīzes metodes un citus tehniskus noteikumus, kuri jāievēro, īstenojot Regulu (EEK) Nr. 3033/80, ar ko nosaka tirdzniecības režīmu, kurš piemērojams dažām lauksaimniecības produkcijas pārstrādē iegūtām precēm
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un par kopējo muitas tarifu [1], kas grozīta ar Regulu (EEK) Nr. 3985/87 [2], un jo īpaši tās 9. pantu,
tā kā Komisijas Regula (EEK) Nr. 1061/69 [3], kurā jaunākie grozījumi izdarīti ar Regulu (EEK) Nr. 1822/86 [4], nosaka analītiskās metodes, kas izmantojamas, piemērojot Padomes Regulu (EEK) Nr. 1059/69 [5]; tā kā Regula (EEK) Nr. 1059/69 ir atcelta un aizstāta ar Padomes Regulu (EEK) Nr. 3033/80 [6], kurā jaunākie grozījumi izdarīti ar Regulu (EEK) Nr. 3743/87 [7];
tā kā Regulas (EEK) Nr. 3033/80 īstenošanas procedūras, kas attiecas uz importu, kā paredz Padomes 1980. gada 11. novembra Regula (EEK) Nr. 3034/80, apstiprina pamatproduktu daudzumus, ko uzskata par izlietotiem tādu preču ražošanā, uz kurām attiecas Regula (EEK) Nr. 3033/80 [8], ar ko groza Regulu (EEK) Nr. 950/68 par kopējo muitas tarifu, kurā jaunākie grozījumi izdarīti ar Regulu (EEK) Nr. 4091/87 [9];
tā kā, lai ņemtu vērā analītisko metožu zinātnisko un tehnoloģisko attīstību, kā arī, lai turpinātu nodrošināt vienādu taktiku attiecībā uz preču importu Kopienā, uz ko attiecas Regula (EEK) Nr. 3033/80, ir lietderīgi atcelt un aizstāt Regulu (EEK) Nr. 1061/69;
tā kā šajā regulā paredzētie pasākumi ir saskaņā ar Nomenklatūras komitejas atzinumu,
IR PIEŅĒMUSI ŠO REGULU.
1. pants
Šajā regulā noteiktas analīzes metodes, kas vajadzīgas Regulu (EEK) Nr. 3033/80 (ciktāl tas attiecas uz importu) un (EEK) Nr. 3034/80 īstenošanai vai gadījumā, ja analīzes metodes trūkst, veicamo analītisko darbību raksturu vai piemērojamās metodes principu.
2. pants
Saskaņā ar Regulas (EEK) Nr. 3034/80 III pielikumā izklāstītajām definīcijām, kas attiecas uz:
- cietes/glikozes saturu,
- saharozes/invertcukura/izoglikozes saturu,
un, lai izpildītu minētās regulas II un III pielikuma prasības, izmanto šādas formulas, procedūras un metodes:
1. Cietes/glikozes saturs:
(100 % bezūdens cietes saturs konkrētajās precēs).
a) (Z - F) × 0,9,
ja glikozes saturs nav mazāks par fruktozes saturu, vai
b) (Z - G) × 0,9,
ja glikozes saturs ir mazāks par fruktozes saturu,
kur:
Z ir glikozes saturs, kas noteikts ar šīs regulas I pielikumā izklāstīto metodi;
F ir fruktozes saturs, ko nosaka ar HPLC (augstas izšķirtspējas šķidruma hromatogrāfiju);
G ir glikozes saturs, ko nosaka ar HPLC.
1.a) gadījumā, kad ir zināma laktozes hidrolizāta klātbūtne un/vai nosaka laktozi un galaktozi, glikozes saturu, kas vienāds ar galaktozes saturu (ko nosaka ar HPLC) pirms citiem aprēķiniem atskaita no glikozes satura (Z).
2. Saharozes/invertcukura/izoglikozes saturs:
(ko izsaka kā saharozes saturu konkrētajās precēs).
a) S + (2F) × 0,95,
ja glikozes saturs nav mazāks par fruktozes saturu;
b) S + (G + F) × 0,95,
ja glikozes saturs ir mazāks par fruktozes saturu,
kur:
S ir saharozes saturs, ko nosaka ar HPLC;
F ir fruktozes saturs, ko nosaka ar HPLC;
G ir glikozes saturs, ko nosaka ar HPLC.
Ja ir zināma laktozes hidrolizāta klātbūtne un/vai nosaka laktozi un galaktozi, tad glikozes saturu, kas vienāds ar galaktozes saturu, ko nosaka ar HPLC, pirms citiem aprēķiniem atskaita no glikozes satura (G).
3. Piena tauku saturs:
a) ja b) apakšpunktā (zemāk) nav noteikts citādi, tad piena tauku saturu, pēc svara, nosaka ekstrakcijā ar petrolēteri pēc hidrolīzes ar sālsskābi;
b) ja preču sastāvā konstatē arī taukus, kas nav piena tauki, tad piemēro šādu procedūru:
- kopīgo tauku svara procentus precēs nosaka saskaņā ar a) apakšpunktu (augstāk),
- sviestskābes svara procentus kopīgajos taukos nosaka ar IUPAC metodi Nr. 23.10 (atsauce: Pure and Applied Chemistry, 1986, 58, No 10, pp. 1419-1428),
- piena tauku svara procentus precēs aprēķina, reizinot sviestskābes procentus kopīgajos taukos ar koeficientu 27 un rezultātu reizinot ar kopīgo tauku svara procentiem precēs, un dalot ar 100.
4. Piena olbaltuma saturs:
a) ja vien b) apakšpunktā nav paredzēts citādi, tad piena olbaltuma saturu precēs aprēķina, reizinot slāpekļa saturu (ko nosaka pēc Kjeldāla metodes) ar koeficientu 6,38;
b) ja precēs konstatē sastāvdaļas, kas satur olbaltumus, kuri nav piena olbaltumi, tad:
i) kopīgo slāpekļa saturu nosaka pēc Kjeldāla metodes;
ii) piena olbaltuma saturu aprēķina, kā noteikts a) apakšpunktā (augstāk), no kopīgā slāpekļa satura atskaitot olbaltumiem, kas nav piena olbaltumi, atbilstošo slāpekļa saturu.
3. pants
Lai izpildītu Regulas (EEK) Nr. 3034/80 I pielikumu, ievēro šādas metodes un/vai procedūras:
1. Lai klasificētu kombinētās nomenklatūras apakšpozīcijām no 04031051 līdz 04031059, no 04031091 līdz 04031099, no 04039071 līdz 04039079 un no 04039091 līdz 04039099 atbilstošās preces, piena tauku saturu nosaka pēc 2. panta 3. punktā minētās metodes;
2. Lai klasificētu kombinētās nomenklatūras apakšpozīcijām no 17041011 līdz 17041099 un no 19052010 līdz 19052090 atbilstošās preces, saharozes saturu, ieskaitot invertcukuru, ko izsaka kā saharozi, nosaka ar HPLC; (invertcukurs izteikts kā saharoze ir vienādu glikozes un fruktozes daudzumu summa, kas reizināta ar 0,95);
3. Lai klasificētu kombinētās nomenklatūras apakšpozīcijām no 18061010 līdz 18061090 atbilstošās preces, saharozes/invertcukura/izoglikozes saturu nosaka saskaņā ar 2. panta 2. punktā minēto formulu, metodi un procedūrām;
4. Lai klasificētu kombinētās nomenklatūras apakšpozīcijām no 35052010 līdz 35052090 atbilstošās preces, cietes, dekstrīna vai citas pārveidotas cietes saturu nosaka pēc šīs regulas II pielikumā izklāstītās metodes;
5. Lai klasificētu kombinētās nomenklatūras apakšpozīcijām no 38091010 līdz 38091090 atbilstošās preces, vielas ar cietes īpašībām nosaka pēc šīs regulas II pielikumā izklāstītās metodes;
6. Lai klasificētu kombinētās nomenklatūras apakšpozīcijām 19019011 vai 19019019 atbilstošās prece, atšķirību nosaka, pamatojoties uz sauso ekstraktu, kas noteikts 103 ± 2 °C temperatūrā, žāvējot līdz nemainīgam svaram;
7. Lai klasificētu kombinētās nomenklatūras apakšpozīcijām 19021910 un 19021990 atbilstošās preces, šīs regulas III pielikumā noteikto metodi lieto, lai makaronos (makaronu izstrādājumos) konstatētu parastos kviešu miltus un mannas putraimus;
8. Manīta un D-glucīta (sorbīta) saturu precēs, kas atbilst kombinētās nomenklatūras apakšpozīcijām no 29054411 līdz 29054499 un no 38236011 līdz 38236099, nosaka, izmantojot metodi, kas pamatojas uz HPLC.
4. pants
1. Sastāda pārbaudes protokolu.
2. Pārbaudes protokolā iekļauj šādas sīkas ziņas:
- visu informāciju, kas vajadzīga parauga identifikācijai,
- informāciju par izmantoto metodi un precīzu atsauci uz juridisko instrumentu, kas to nosaka, vai, ja vajadzīgs, sīki izstrādātu atsauci uz metodi, kurā norāda veicamo analītisko darbību raksturu vai pielietotās metodes principu, kā noteikts šajā regulā,
- jebkurus faktorus, kas ir ietekmējuši rezultātus,
- analīzes rezultātus, pienācīgi ievērojot to izteiksmes veidu atbilstīgi izmantotajai metodei un izteiksmes veidu, ko nosaka to muitas vai administratīvo resoru vajadzības, pēc kuru pieprasījuma veikta analīze.
5. pants
Ar šo atceļ Regulu (EEK) Nr. 1061/69.
6. pants
Šī regula stājas spēkā 1988. gada 1. janvārī.
Šī regula uzliek saistības kopumā un ir tieši piemērojama visās dalībvalstīs.
Briselē, 1987. gada 22. decembrī

Labels: 12
3
17
16